|  |  |
| --- | --- |
| **5. NAPIREND** | **Ügyiratszám:** BSZ/49- /2022. |

**ELŐTERJESZTÉS**

a Képviselő-testület **2022. január 28-i** nyilvános ülésére

|  |  |
| --- | --- |
| **Tárgy:** | **Csónakkikötő – támogatási szerződéstől való elállás** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Balatonszepezd Község Önkormányzatát a Pénzügyminisztérium a TOP-1.2.1-16-VE1-2021-00035 projektazonosítószámú, a balatonszepezdi horgász turizmus fejlesztés, 50 férőhelyes csónakkikötő építése című pályázat keretében 155.870.449 Ft összegű támogatásban részesítette. Miként azzal a testület is tisztában van, a Veszprém Megyei Kormányhivatal Természetvédelmi Osztálya a csónakkikötő **vízjogi létesítési engedélyét elutasította**. A Kormányhivatal álláspontja szerint a csónakkikötő tervezett helyszíne megőrzendő természetes partvonal, így az nem felel meg a Balatonszepezd vízpart-rehabilitációs szabályozási követelményekkel érintett területének lehatárolásáról és vízpart-rehabilitációs tanulmánytervének elfogadásáról szóló 37/2004. (XII. 30.) TNM rendeletben foglaltaknak. Ennek megfelelően a támogatási cél megvalósítása már most előrelátható jogi akadályba ütközik. A jövőbeni sikeres pályázási lehetőséget, illetve a csónakkikötő megvalósítását a 37/2004. (XII. 30.) TNM rendelet módosítása teremtené meg.

Mivel a Pénzügyminisztérium a támogatási összeget még nem folyósította az önkormányzat számlájára, így sem utalási költség, sem ügyleti kamat nem keletkezik a támogatástól való elállással. Figyelembe véve, hogy a támogatási cél módosítására nincsen lehetőség, a támogatástól való elállást tartom a felelős magatartásnak.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzatának Képviselő-testülete a TOP-1.2.1-16-VE1-2021-00035 projektazonosítószámú, a balatonszepezdi horgász turizmus fejlesztés, 50 férőhelyes csónakkikötő építése című pályázat keretében elnyert 155.870.449 Ft összegű támogatástól – a támogatási cél jogi lehetetlensége okán – **eláll és a támogatási összeg folyósítását nem kéri**. |

Balatonszepezd, 2022. január 25.

|  |  |
| --- | --- |
|  | **Bíró Imre**  polgármester |